b'\n_START_ARTICLE_\nGuldberg Skole\n_START_PARAGRAPH_\nGuldberg Skole (tidligere Stevnsgade Skole og Sj\xc3\xa6llandsgades skole) er en dansk folkeskole p\xc3\xa5 N\xc3\xb8rrebro i K\xc3\xb8benhavn. Skolen er kendt for at v\xc3\xa6re udgangspunktet for basketballklubben Stevnsgade Basketball._NEWLINE_Guldberg skole blev oprettet i 2006 ved en sammenl\xc3\xa6gning af Stevnsgades skole og Sj\xc3\xa6llandsgades skole. Stevnsgade Skole er opf\xc3\xb8rt i 1914 og hed dengang N\xc3\xb8rre F\xc3\xa6lled Friskole, den er tegnet af arkitekt Hans Wright. Sj\xc3\xa6llandsgades Skoles hovedbygning og gymnastiksal er opf\xc3\xb8rt i 1887 og tegnet af arkitekten Hans J. Holm, mens den nyere tilbygning er opf\xc3\xb8rt i 1921 og tegnet af Hans Wright.'